stanford-oval/wikipedia huggingface dataset:
יוכן רינדט
קורות חייו > מותו

מסלול מונצה באיטליה היה ועודנו המסלול המהיר ביותר בפורמולה 1. הוא בעל ישורות ארוכות במיוחד, ונהגי מרוץ נוהגים לנצל בהן את המכוניות שלפניהם כדי להקטין את כוח הגרר ולהשיג מהירויות גבוהות יותר. מסיבה זו, הוסרה במקצי האימון הכנף האחורית ממכוניתו של רינדט, שנועדה לספק כוח הצמדה טוב יותר בפניות, אך פגעה במהירות המרבית. רינדט אף דיווח שההסרה הטיבה עם גובה הסל"ד המרבי. במקצה היום השני, בהקפה החמישית, בעודו מסיים ישורת ארוכה ומתחיל בפנייה ארוכה המכונה פרבוליקה, הוא איבד את האחיזה ונזרק לעבר גדר הבטיחות. הוא נהג שלא לחגור את חגורת הבטיחות במלואה, והחליק מתחתיה. החקירה העלתה שכנראה החגורה נתפסה בגרונו של רינדט והובילה לתוצאה הקטלנית, אף שגם גדר הבטיחות הותקנה באופן רשלני ותרמה לעוצמת ההתנגשות. מותו הוכרז בדרך לבית החולים במילאנו. רינדט נקבר בגראץ, אוסטריה ב-11 בספטמבר 1970.
לאחר מותו המשיכה אליפות הפורמולה 1 במרוצים שנותרו, בעוד רינדט הוביל את האליפות. ג'קי איקס היה בעל הסיכוי הטוב ביותר לזכות באליפות אם היה זוכה בשלושה ניצחונות, אך במרוץ הלפני אחרון בעונה, בארצות הברית, הוא סיים רביעי ורינדט הוכרז כאלוף היחיד כשאינו בחיים. הגביע נמסר לאלמנתו נינה ולבתו ב-18 בנובמבר 1970, על ידי אלוף העונה הקודמת ג'קי סטיוארט, בטקס שנערך ליד כיכר הקונקורד בפריז.
הערות שוליים

↑  Erich Walitsch, ביוגרפיה של יוכן רינדט, ארכוב מתוך אתר לזכרו
↑  264.362kph: The stats of Hamilton’s record-breaking fastest-ever F1 lap, באתר racefans, 5 בספטמבר 2020
| --- | --- |
בקרת זהויות :  GND: 119343185  ISNI: 0000 0000 5537 3809  LCCN: n00042488  NDL: 00621381  NKC: xx0081790  VIAF: 22949132   WorldCat (עם VIAF): 22949132 
רינדט במכונית לוטוס, בגרנד פרי גרמניה, 1969
רינדט (מימין) וקולין צ'פמן, בעל קבוצת לוטוס, 1970
אהבה בהפרעה

| --- | --- |

כרזת הסרט בישראל
 בימוי:  דייוויד או. ראסל (בתור סטיבן גרין)
 הופק בידי:  Kia Jam, Matthew Rhodes 
 תסריט:  קריסטין גור 
 שחקנים ראשיים:  ג'סיקה בייל קורט פולר דייוויד רמסי Conrad Goode Olivia Crocicchia ביל היידר קירסטי אלי ג'יימס ברולין ג'ייק ג'ילנהול פול רויבנס קתרין קינר טרייסי מורגן ג'יימס מרסדן בוורלי ד'אנג'לו בפסקה זו רשומה אחת נוספת שטרם תורגמה 
 מוזיקה:  ג'ון סויהארט 
 מדינה:  ארצות הברית 
 חברה מפיצה:  Alchemy 
 הקרנת בכורה:  10 בפברואר 2015
 משך הקרנה:  100 דקות
 שפת הסרט:  אנגלית
 סוגה:  סרט קומדיה, סרט מבוסס יצירה ספרותית 
 מקום התרחשות:  וושינגטון די. סי. 
 תקציב:  26 מיליון דולר
 הכנסות:  139,436 דולר
 דף הסרט ב־IMDb
 
אהבה בהפרעה (באנגלית: Accidental Love) הוא סרט קומדיה רומנטית אמריקאי משנת 2015, בבימויו של דייוויד או. ראסל (תחת שם עט) עם תסריט מאת ראסל, קריסטין גור, דייב יזר ומאט סילברסטיין, המבוסס על הרומן של גור, "על ראש הגבעה" משנת 2004. בסרט מככבים ג'סיקה בייל וג'ייק ג'ילנהול, וכולל את קירסטי אלי בתפקיד הקולנוע האחרון שלה.
ההפקה החלה בשנת 2008 תחת הכותרת "Nailed", אך הצילומים הופסקו עקב קשיים כלכליים, מה שהוביל לכך שראסל עזב את הפרויקט בשנת 2010. הסרט הושלם ללא מעורבותו ומאז הוא התנער ממנו, מותיר את המוצר המוגמר לזכותו של "סטיבן גרין". הסרט הופץ באינטרנט ב-10 בפברואר 2015, לפני הפצה מוגבלת ב-20 במרץ 2015, על ידי Millennium Entertainment. הסרט זכה לביקורת חריפות על ידי המבקרים.
עלילה

אליס היא מלצרית בעיירה קטנה אשר חווה תאונה במסעדה, במהלכה נתקע לה מסמר בראש. ללא ביטוח רפואי, היא אינה יכולה לשלם את ההוצאות ונזרקת לרחוב. אליס מסרבת להתייאש ולוקחת את המקרה שלה עד לוושינגטון, שם היא פוגשת סנאטור צעיר ונאיבי, שמחליט לעזור לה. בדרכם תעמוד סנאטורית כוחנית עם אג'נדה משלה.
שחקנים

ג'סיקה בייל – אליס אקל
ג'ייק ג'ילנהול – הווארד בירדוול
קתרין קינר – הסנאטורית פאם הנדריקסון
ג'יימס מרסדן – סקוט
טרייסי מורגן – קישון
פול רויבנס – אדווין
בוורלי ד'אנג'לו – הלן אקל
קורט פולר – הכומר נורם
אוליביה קרוצ'יצ'יה – מרשה ובר
מלינדה ויליאמס – ראקישה
קירסטי אלי – דודה ריטה
ג'יימס ברולין – יושב ראש באק מק'קוי
דייוויד רמזי – חבר הקונגרס ביל הרשטון
ביל היידר – דוקטור טורנסטול
הפקה

חברת ההפקה של דאגלס ויק ולוסי פישר, Red Wagon Productions, פיתחה לראשונה את הסרט, בכך ששכרו את קריסטין גור (בתו של אל גור) כדי לעבד את התסריט המבוסס על הרומן שלה משנת 2004, "על ראש הגבעה" (Sammy's Hill). בשנת 2008, דייוויד או. ראסל אויש לתפקיד במאי הסרט, אז תחת השם "Nailed". על פי הדיווחים, לראסל, ויק ופישר הובטח תקציב של 26 מיליון דולר על ידי Capitol Films, חברת הפקות בראשות הפנים החדשות בהוליווד דאז דייוויד ברגשטיין. שלב הצילומים החל באפריל 2008, בקולומביה, קרוליינה הדרומית. באותו חודש, ג'יימס קאן נשר מהסרט, לאחר "הבדלים אמנותיים" אודות סצנת המוות של דמותו. ההפקה נסגרה מעת לעת - עד 14 פעמים - בגלל אי תשלום לצוות השחקנים, מה שהוביל להתפטרות של הכוכבים ג'סיקה בייל וג'ייק ג'ילנהול וכן כמה חברי צוות. ברגשטיין ייחס את מצוקותיו הפיננסיות של הסרט למשבר הכלכלי העולמי של 2008, אך יוצרי הסרט האמינו שהם "נדחקו בכוונה". במחלוקת על השליטה בסרט, וכדי למנוע אפשרות של Capitol Films להוציא גרסה לא מלוטשת של הסרט, החליטו ויק ופישר להשהות תשלילים לסרט ולדחות את צילומי הרצף המכריע שבו דמותה של בייל נפגעת מאקדח מסמרים עד יום הצילומים האחרון. כתוצאה מכך שאחד האיגודים חזר בתמיכתו לסרט כאשר נותרו יומיים בלבד לצילומים, הרצף לא צולם והסרט נותר לא מושלם.
בתחילת 2010, רונלד טוטור, מממן הסרט ששלט בזכויות עליו יחד עם ברגשטיין, שילם מיליוני דולרים כדי להוציא כמה סרטים, כולל "Nailed", מפעולת עיקול. ברגשטיין שכר עורך שירכיב גרסה מהסרט שהוצג לראסל כשהתבקש לחזור לצילומים מחדש. ראסל וטוטור לא הצליחו להגיע לעסקה וראסל עזב את ההפקה לצמיתות בחודש יולי. לפי "הוליווד ריפורטר", התלונה העיקרית של ראסל הייתה שוויק ופישר נדחקו לקבל קיצוץ בשכר של 50%. המפיקים, שגם עזבו את הסרט, כינו את הוויתורים המבוקשים "לא הוגנים, לא מקצועיים ומזיקים לסרט". ראסל אמר על עזיבתו את הסרט: "זה היה תהליך כואב עבורי. העיכובים וההפסקות המרובות של ההפקה, שנגרמו על ידי דייוויד ברגשטיין ונמשכו עם מעורבותו הישירה של רון טוטור איתי, ארכו כעת שנתיים, והנסיבות שבהן הסרט יושלם כעת שונות בהרבה, בכמה מישורים מהותיים, מאשר כשיצאנו לתחילת הדרך לפני מספר שנים. למרבה הצער, אני כבר לא מעורב בפרויקט ולא יכול לקרוא לו 'הסרט שלי'. אני מאחל לרון טוטור בהצלחה". הסכמי חוזה חייבו את בייל וטרייסי מורגן לשוב לצילומים מחדש, שלא כללו את ראסל.
Capitol Films פשטה את הרגל ב-2010 והנכס נרכש ב-2014 על ידי חברת ההפצה העצמאית Millennium Entertainment תמורת סכום לא ידוע. עם הכותרת החדשה, גרסה הורכבה תחת המפיק קיה ג'אם, מנהל לשעבר ב-Capitol Films, שהצהיר: "אנשים מצפים לראות סרט שבור, וזה לא. ניסינו מאוד לכבד את הכוחות היצירתיים מאחוריו". עם יציאת הסרט לאקרנים, ראסל ניהל משא ומתן עם גילדת הבמאים של אמריקה כדי להסיר את שמו מהסרט; הוא קיבל קרדיט כבמאי וככותב שותף בתור "סטיבן גרין", אלטרנטיבה לשם הבדוי הרשמי לשעבר, אלן סמית'י, המשמש במאים המעוניינים להתנער מסרט שלקחו בו חלק.
הפצה

במרץ 2011 הוקרן בלוס אנג'לס קטע לא גמור מהסרט. הסרט הופץ בווידאו על פי דרישה ב-10 בפברואר 2015. הסרט זכה להפצה קולנועית מוגבלת ב-20 במרץ 2015. הוא הופץ ב-DVD ובבלו-ריי בארצות הברית ב-28 באפריל 2015.
בעקבות הפצת הסרט בווידאו ביתי על ידי Mongrel Media בקנדה, א.א. דאוד, מבקר קולנוע יחד עם The A.V. Club, במאמר שכותרתו "לא, אני לא קראתי לסרט המחורבן שלך 'הברקה קומית'", האשים את החברה בכך שהיא הוציאה את הביקורת שלו מהקשרה, גורמת לביקורת סרט שלילית להיראות כחיובית. בתגובה להאשמה, Mongrel Media פרסמה התנצלות וטענה שהם יסירו את הציטוט מהדפסות נוספות של ה-DVD.
קבלה > הכנסות

לאחר שבע שנות תלאות ההפקה שלו, "אהבה בהפרעה" קיבל הפצה קולנועית מוגבלת, והרוויחה 135,436 דולר בקופות ברחבי העולם מול תקציב של 26 מיליון דולר.
קבלה > ביקורות

הסרט קיבל בעיקר ביקורות שליליות. באתר הביקורות Rotten Tomatoes,‏ 8% מ-36 הביקורות הן חיוביות, עם דירוג ממוצע של 3.7/10. הקונצנזוס של האתר מציין: "שילוב שלומיאלי של סאטירה לא גמורה על מערכת הבריאות ועיוותה לכדי רומן מטופש, 'אהבה בהפרעה' הוא ייעוד ציני של פוטנציאל לא ממומש". האתר Metacritic, שמשתמש בממוצע משוקלל, העניק לסרט ציון של 20 מתוך 100, המבוסס על 13 מבקרים, מה שמצביע על "ביקורות לא חיוביות באופן כללי".
א.א. דאוד מהאתר The A.V. Club כתב: "כדי להיות הוגן כלפי מי שעיצב מחדש את 'אהבה בהפרעה' מהשאריות הנטושות של 'Nailed', ישנה סיבה מועטה להאמין שהגרסה האידיאלית והאינה נגועה של החומר הייתה הברקה קומית".
ריצ'רד רופר מ"שיקגו סאן-טיימס" כתב: "הסאטירה נרחבת ומאולצת ואינה מצחיקה, אין שום קצב למבנה הסרט ולשורות המחץ החזותיות, והקאסט החביב אבוד באופן חסר תקנה. ישנם אסונות שצריך להשאיר שכוחים".
הערות שוליים

1 2  "Specialty Box Office: David O. Russell's Shelved 'Love' B". IndieWire. 2015-03-23. נבדק ב-2015-05-04.
1 2 3 4  Masters, Kim (13 ביולי 2010). "David O. Russell quits long-delayed 'Nailed'". The Hollywood Reporter. נבדק ב-9 בינואר 2015. {{cite web}}:  (עזרה)
1 2 3 4  Labrecque, Jeff. "The David O. Russell Film You Were Never Supposed to See". Entertainment Weekly. נבדק ב-21 ביוני 2015. {{cite journal}}:  (עזרה)
↑  Finke, Nikki (10 במאי 2008). "ON SET DRAMA UPDATE: SAG Orders Actors On David O. Russell Film To Leave; Jessica Biel & Jake Gyllenhaal Sidelined". Deadline. נבדק ב-9 בינואר 2015. {{cite web}}:  (עזרה)
↑  "Caan Quits David O. Russell's 'Nailed'". Entertainment Weekly. נבדק ב-9 בינואר 2015. {{cite journal}}:  (עזרה)
↑  Mike Fleming Jr (3 במרץ 2011). "'Nailed' Gets Test Screening, Though Nobody Told The Cast And Filmmakers". Deadline. נבדק ב-9 בינואר 2015. {{cite web}}:  (עזרה)
↑  "Nailed Trailer: See the Abandoned David O. Russell Film - /Film". Slashfilm. 6 בינואר 2015. נבדק ב-9 בינואר 2015. {{cite web}}:  (עזרה)
↑  "Accidental Love: Jake Gyllenhaal, Jessica Biel, James Marsden, Catherine Keener, Tracy Morgan, Kirstie Alley, James Brolin, Stephen Greene: Movies & TV". Amazon.com. נבדק ב-2015-05-04.
↑  Dowd, A.A. (27 ביולי 2015). "No, I didn't call your shitty movie a "comedic masterstroke": An open letter to Mongrel Media". The A.V. Club. {{cite web}}:  (עזרה)
↑  Dowd, A.A. (27 ביולי 2015). "Mongrel Media Has Apologized for Misquoting Our Review". The A.V. Club. נבדק ב-28 ביולי 2015. {{cite web}}:  (עזרה)
1 2  Dowd, A. A. (12 פבר' 2015). "David O. Russell disowned Accidental Love for good reason". The A.V. Club. {{cite web}}:  (עזרה)
↑  Roeper, Richard (9 ביולי 2015). "'Accidental Love': Unfinished Jessica Biel film should have stayed that way". Chicago Sun-Times. {{cite web}}:  (עזרה)
| דייוויד או>  ראסל |
| --- | --- | --- |
|  | להצליף בקוף (1994) • אני, אשתי ואמי החורגת (1996) • שלושה מלכים (1999) • אני אוהב האקביז (2004) • פייטר (2010) • אופטימיות היא שם המשחק (2012) • חלום אמריקאי (2013) • אהבה בהפרעה (2015) (הסיר את שמו) • ג'וי (2015) • אמסטרדם (2022) |  |
סופי מצ'טנר

| --- | --- |

 לידה:  4 בדצמבר 2000 (בת 24) חולון, ישראל
 שם לידה:  סופיה מצ'טנר
 מדינה:  ישראל 
 תקופת הפעילות:  מ-2015
 עיסוק:  דוגמנית
 בן זוג:  תומר טליאס (2017–2021)
 
סופיה (סופי) מצ'טנר (נולדה ב-4 בדצמבר 2000) היא דוגמנית ישראלית בינלאומית. בגיל 14 פרצה לעולם הדוגמנות כפרזנטורית של בית האופנה העילית הצרפתי "דיור".
ביוגרפיה

סופיה מצ'טנר נולדה וגדלה בחולון, לפיודור סוטניקוב וקסניה מצ'טנר, שני עולים ילידי ברית המועצות לשעבר (כיום ברוסיה). אמה הגיעה לישראל עם בן זוג יהודי, אך הם נפרדו, ולאחר מכן אמה החלה בזוגיות עם מי שיהיה לאביה הביולוגי של מצ'טנר, אך עוד בילדותה הם התגרשו, ואביה ניתק קשר עימן, אך עודנו מתגורר בישראל. מצ'טנר ושני אחיה הקטנים נשארו לגדול בחולון אצל אמם. למדה בבית הספר היסודי "המגינים". לאחר מכן, המשיכה לחטיבת ביניים ותיכון בגימנסיה למדעים ולאמנויות ע"ש חיים "הרצוג" שבחולון, ואף קיבלה תעודת ציון לשבח על התמדה בלימודים.
באפריל 2019 התגייסה לצה"ל, שירתה כמש"קית חינוך ואף קיבלה תעודת הצטיינות, עד תום שירותה באפריל 2021. שירתה על תקן אמן פעיל.
קריירה

ראף סימונס (אנ'), שהיה אז המעצב הראשי של בית אופנת העילית הצרפתי "דיור", פגש את מצ'טנר בת ה-14 באקראי בחנות של החברה בפריז, לשם הגיעה יחד עם הסוכנת הישראלית שלה. הוא החליט להחתים אותה בסוכנות הדוגמנות שלו תמורת סכום של כמיליון שקלים לשנה. ביולי 2015 פתחה את תצוגת האופנה לעונת הסתיו של המותג, כשהיא לבושה בשמלה לבנה שקופה. חרף השבחים על הופעתה, עלו גם ביקורות רבות על גילה הצעיר ועל חוסר ההתאמה בינו לבין המראה המיני ששידרה הופעתה.
סיפורה תואר בתקשורת כ"סיפור סינדרלה".
באוקטובר פתחה בפעם השנייה את תצוגת האופנה של המותג בשבוע האופנה בפריז. באותו חודש הודיע סימונס על עזיבתו את בית האופנה "דיור", ועתידה של מצ'טנר בחברה לא היה ברור. במהלך חודש ינואר 2016 הוחתמה על חוזה לשנה נוספת, זכתה לקמפיין ראשון בו הוצגה אופנת אביב-קיץ ונבחרה להוביל את קמפיין משקפי השמש שעלה בהמשך השנה.
ב-2018 הובילה (לצד הדוגמנית האמריקאית קאיה גרבר) את הקמפיין הבינלאומי לבשמי דייזי מבית מותג האופנה האמריקאי "מארק ג'ייקובס". שימשה כדוגמנית של מותגים בינלאומיים כגון "זארה", "טופשופ", "H&M", "טומי הילפיגר", "ראלף לורן", "אלי סאאב", ו"פקטורי 54".
כיכבה על השערים של כתבי העת והמוספים הישראליים: "בלייזר", "מעריב סגנון", "GO Style", "שישבת", "שארם" (ברוסית), "לאשה", ו"לאשה סטייל" (לצד דורית רבליס), "את", ו-"TLV Fashion Magazine" (לצד אסתי גינזבורג, שלומית מלכה, לירז דרור, וניבר מדר).
מחוץ לישראל, הופיעה על שערי המגזינים "דיור", "ווג" (אוקראינה), "Telva" (ספרד), "Elle" (צרפת), "RUSSH" (אוסטרליה).
חיים אישיים

בשנים 2017–2021 הייתה במערכת יחסים עם הדוגמן תומר טליאס (זוכה העונה השנייה של "הבנים והבנות").
הערות שוליים

1 2 3  עדי סגל, הסופר מודלס הישראליות: סופיה מצ'טנר ודורית רבליס מדגמנות התחלה חדשה, באתר ynet, 6 בספטמבר 2021
↑  רותם איזק, הנסיכה הקסומה מחולון: ההצלחה המטורפת של סופיה מצ'טנר, באתר המגזין "את", 17 באפריל 2016
↑  דליה בן ארי, חודש לפני הגיוס לצה"ל סופיה מצ'טנר מצטלמת ולא נחה, במגזין "את", 1; במרץ 2019
↑  מתוך עמוד האינסטגרם של סוכן הדוגמנות, רוברטו בן-שושן
↑  הדוגמנית סופיה מצ'טנר התגייסה לצה"ל, באתר ‏מאקו‏, 17 באפריל 2019
↑  https://assets.makoplay.com/upload/3Zx7yHZp5ade2c36b11e8024d31b0471b962ba0b-600.jpg
↑  כל הכוכבים בצה"ל: איפה משרתים המפורסמים הצעירים?, באתר ‏מאקו‏, 5 ביולי 2020
1 2  יוני פרוים, סופיה מצ'טנר: "לא ארעיב את עצמי בשביל אף ג'וב", במדור "פנאי פלוס" באתר ynet‏, 29 באפריל 2021
↑  איתי יעקב, צה"ל הוציא את הדוגמנים מפקודת "אמן פעיל". האם זה יגרום להם לא להתגייס?, באתר ynet, 18 בפברואר 2021
↑  איתי שטרן, בת 14 מחולון הוחתמה על חוזה לשנתיים בדיור, באתר הארץ, 12 ביולי 2015
↑  נעים להכיר? ישראלית בת 14 משגעת את העולם, באתר nrg‏, 28 ביולי 2015
↑  דנה דרבינסקי, סופיה מצטנר: "כן, אני סיפור סינדרלה, אפשר להתקדם הלאה?", באתר Xnet‏, 3 ביולי 2017
↑  אלינור דביר‏, חולון פינת פריז: סופי מצטנר פותחת את התצוגה היוקרתית של דיור, באתר וואלה, 4 באוקטובר 2015
↑  סופיה מצטנר בקמפיין ראשון לבית דיור, האם הוא גם האחרון?, באתר Xnet‏, 17 בינואר 2016
↑  החוזה סופי: סופיה מצ'טנר תוביל את קמפיין משקפי השמש של דיור, באתר וואלה, 21 בפברואר 2016
↑  מיקי לוין, ‏הזוג הזה: סופי מצ'טנר ותומר טליאס עולים שלב בזוגיות, באתר מעריב אונליין, 16 בפברואר 2021
Jew-Niversal

Jew-Niversal הוא אלבום הסולו השלישי של הראפר הישראלי "סאבלימינל".
באלבום יש 15 רצועות השמעה באורך של כ-60 דקות, ובגרסה המורחבת 19 רצועות באורך של כ-70 דקות.
רשימת רצועות

| מס' | שם | משך |
| --- | --- | --- |
| 1. | חיב לגרום לזה לקרות (עם סולג'יי)   | 4:23 |
| 2. | חי בגדול  | 4:36 |
| 3. | Y.AM.I (עם Void)   | 4:31 |
| 4. | פואגו (עם טוני טאץ')   | 4:38 |
| 5. | עליי (עם דנה אינטרנשיונל)   | 3:40 |
| 6. | Let Yourself Go (עם סיוון)   | 4:03 |
| 7. | אינטרנשיונל  | 4:17 |
| 8. | עיניים להם (עם צ'ולו)   | 3:46 |
| 9. | זה קורה (עם אריק לביא)   | 3:29 |
| 10. | הכל מלמעלה (עם גד אלבז)   | 4:05 |
| 11. | פעימה  | 0:47 |
| 12. | פעימות (עם מומי לוי)   | 3:25 |
| 13. | 80s (עם Dada ו-Void)   | 3:54 |
| 14. | בא לי לעוף (עם KYD)   | 3:17 |
| 15. | Shut It Down (עם Seany-b)   | 4:46 |
| לייבל משפחת תאקט |
| --- | --- | --- |
| אמנים | סאבלימינל • האולטראס • שרק וצוקוש • יאנג דיג'יי |  |
| חברים לשעבר | אילן בבילון • גבריאל בטלר • הצל • שי 360 • סיוון • בוסקילז • עומרי "69" סגל • דן "מטרו" פרבר • רון "סקיי" נשר • איציק שמלי • מור אפרת ביטון • אופיר מלול |  |
| אלבומים | ישראלים עצבניים אחד אחד • האור מציון • האור והצל • אולסטארז • חי • בדיוק כשחשבתם שהכל נגמר • איציק שמלי • לא שם זין • דף חדש • כולם רוצים את האמת • סיפור אהבה • Jew-Niversal • נלחם בשביל עצמי • הכל טוב • צבע לחיים • איזה לילה הולך להיות • בראש שלי |  |
| אלבומי אוסף | אני תל אביבי • פזצטא • היצירה שלי |  |
מושל מונטנה

| --- | --- |
סמל מונטנה

 איוש נוכחי:  גרג ג'יאנפורטה
 תאריך כניסה לתפקיד:  4 בינואר 2021
 דרכי מינוי:  נבחר בבחירות ישירות
 תחום שיפוט:  מונטנה מונטנה
 מעון:  אחוזת מושל מונטנה
 מושב המשרה:  הלנה, מונטנה
 משך כהונה קצוב:  ארבע שנים; שתי תקופות כהונה רצופות
 ייסוד המשרה:  8 בנובמבר 1889
 איוש ראשון:  ג'וזף טול
 
מושל מונטנה (באנגלית: Governor of Montana) הוא ראש הרשות המבצעת של ממשלת מדינת מונטנה שבארצות הברית, והמפקד העליון של הכוחות המזוינים במונטנה. על המושל מוטלת החובה לאכוף את חוקי המדינה, הסמכות לאשר הצעות חוק שהתקבלו בבית המחוקקים המדינתי או לחלופין להטיל עליהן וטו, להעניק חנינות, או לכנס את בית המחוקקים למושב מיוחד.
כהונת המושל

החוקה הנוכחית של מונטנה, שאושרה בשנת 1972, קוצבת את תקופת כהונתו של המושל לארבע שנים, שתחל ביום שני הראשון בחודש ינואר שלאחר הבחירות בארצות הברית. המושל מוגבל לתקופת כהונה מצטברת בת 8 שנים אחת ל-16 שנה. החוקה קובעת בנוסף כי סגן המושל ייבחר ויכהן לצד המושל. שני המועמדים לתפקידים מתמודדים בצוותא באותו פתק הצבעה, הוראה שלא הופיעה בחוקה הראשונה של המדינה, שאושרה בשנת 1889. במקרה של התפנות משרת המושל המושל עקב התפטרות, פסילה או מוות, סגן המושל מתמנה למושל לשארית תקופת הכהונה שנותרה. אם המושל אינו מסוגל למלא את תפקידיו מסיבה אחרת, סגן המושל עשוי להיות מושל דה פקטו על פי שיקול דעתו של בית המחוקקים. חוקת 1889 קבעה כי סגן המושל יהא נשיא הסנאט המדינתי, אך הוראה זו הוסרה בחוקת 1972.
מושלי מונטנה

עד כה כיהנו במונטנה 25 מושלים סך הכל (עשרה מהם נולדו בגבולות המדינה), 9 מהם רפובליקנים ו-16 דמוקרטים. המושל שמילא את תקופת הכהונה הארוכה ביותר היה ג'וזף טול, שכיהן בין השנים 1889 עד 1893 ושוב מ-1901 עד שהתפטר ב-1908, ובסך הכל אייש את התפקיד כ-11 שנה. הוא המושל היחיד שכיהן בקדנציות לא רצופות. ג'ודי מארץ היא האישה הראשונה שנבחרה לתפקיד, ועד כה היחידה. המושל הנוכחי הוא גרג ג'יאנפורטה הרפובליקני, שנכנס לתפקידו ב-4 בינואר 2021.
ביאורים

↑  סגן המושל הוא ממפלגתו של המושל, אלא אם כן צוין אחרת.
↑  התפטר מסיבות בריאותיות.
↑  התפטר כדי שיורשו בתפקיד המושל ימנה אותו כחבר הסנאט של ארצות הברית.
הערות שוליים

↑  חוקת מונטנה, פרק 6, סעיף 4 — חובות (באנגלית)
↑  חוקת מונטנה, פרק 6, סעיף 10 — וטו (באנגלית)
↑  חוקת מונטנה, פרק 6, סעיף 12 — חנינות (באנגלית)
↑  חוקת מונטנה, פרק 6, סעיף 11 — מושב מיוחד (באנגלית)
↑  חוקת מונטנה, פרק 6, סעיף 1 — פקידים (באנגלית)
↑  חוקת מונטנה, פרק 4, סעיף 8 — הגבלת כהונות (באנגלית)
↑  חוקת מונטנה, פרק 6, סעיף 14 — ירושה (באנגלית)
| מושלי מדינות ארצות הברית ארצות הברית |
| --- | --- | --- |
| מושלי מדינות ארצות הברית | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג •  ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| ראו גם | נשיא ארצות הברית • זכויות המדינות בארצות הברית |  |
גדי רבינוביץ'

| --- | --- |

גדי רבינוביץ', 2017
 לידה:  20 באוגוסט 1965 (בן 59)
 מדינה:  ישראל
 מקום לימודים:  בית צבי
 צאצאים:  שירה רבינוביץ
 פרופיל ב-IMDb
גדי רבינוביץ' (נולד ב-20 באוגוסט 1965) הוא שחקן ישראלי.
ביוגרפיה

בילדותו עסק הרבה בכדורגל וכדורסל.
ב-1991 סיים שלוש שנות לימודי משחק בבית הספר הגבוה לאמנויות הבמה בית צבי.
רבינוביץ' התפרסם כשהחל לגלם את דמותו של עורך הדין ישעיהו טנצר המכונה "טנצר המניאק" בקומדיית המצבים הטלוויזיונית "שמש".
ביוגרפיה > תיאטרון

ב-1992 החל לשחק בתיאטרון הקאמרי במשך 12 שנה: ב-1992 השתתף בהצגה "בית העלים הכחולים" שכתב ג'ון גואר וביים גדליה בסר. ב-1993 השתתף בהצגה "ענבי זעם" שכתבו ג'ון סטיינבק ופרנק גלאטי וביים אילן רונן; ובהצגה "חלום ליל קיץ" שכתב שייקספיר וביים ליביו צ'וליי. ב-1993 השתתף בהצגה "מבקר המדינה" שכתב אילן חצור על פי ניקולאי גוגול וביים אילן רונן. ב-1994 השתתף בהצגה "הסוחר מוונציה" שכתב שייקספיר וביים עמרי ניצן. ב-1995 השתתף בהצגה "בויטרה הגזלן" שכתב (על פי משה קולבק) וביים הלל מיטלפונקט. ב-1996 השתתף בהצגה לילדים "מסע הניסים והנפלאות" שכתבו יורם טהרלב ויוסף כרמון שגם ביים. ב-1997 השתתף בהצגה "אדון וולף" שכתב הלל מיטלפונקט (על פי "וולפונה" מאת בן ג'ונסון) וביים אילן רונן. ב-2001 השתתף בהצגה "כטוב בעיניכם" שכתב שייקספיר וביים עמרי ניצן. ב-2002 השתתף בהצגה "רווקים ורווקות" שכתב חנוך לוין וביים אלדד זיו.
ביוגרפיה > תיאטרון > הצגות ילדים

ב-1999 גילם את אבא של בילבי, קפטן לונגסטוקינג, בהצגת הילדים "בילבי" בהשתתפותם של דנה דבורין,דורי טפר, מיכל צפיר, ירון לוי סבג, חיים זנאתי ויעל עמית. ב-2009 גילם את אדון חמדנוב לצד אמיר פרישר גוטמן, יעל דואני, ושרון צור בהצגה "מכולת קטנה ומדליקה" שביים אבי דור. ב-2010 גילם את הענק לצד גלית גיאת ומיכל מוכתר בהצגת הילדים "הענק וגנו הקסום" שכתב וביים ליאור כלפון על פי אוסקר ויילד. במחזמר "הנסיך הקטן" גילם את המלך, הטייס והשיכור.
ביוגרפיה > קולנוע וטלוויזיה

ב-1994 גילם לצד יגאל עדיקא את בנו של בעל המסעדה (גבי עמרני) בסרטו של רמי נעמן "הגמל המעופף". באותה שנה השתתף לצד אלי יצפאן, יוסף שילוח ואביתר לזר בסרט האמריקאי "שרשרת פיקוד" שביים דוד וורט.
ב-1997 החל לגלם את עו"ד ישעיהו טנצר בסיטקום המצליח "שמש" לצד צביקה הדר, גלית גיאת, אליעד נחום, זבולון מושיאשווילי ואורלי ויינרמן. באותה שנה גילם את כח בסדרת הטלוויזיה "כחול עמוק".
ב-1998 גילם את טנצר בסדרת הטלוויזיה המופע של גורו וגוגול ששודרה בערוץ הילדים.
בין השנים 2004–2006 גילם את ישעיהו טנצר ואת עצמו בסדרת הטלוויזיה "השיר שלנו". גילם את אפי רינת בתור פרודיה לעיתונאי ומנכ"ל ערוץ 10 לשעבר רפי גינת בפרק 28 של העונה החמישית של סדרת הטלוויזיה "הפיג'מות".
ב-2010 גילם שומר ראש בסרטו של חיים בוזגלו "כבוד" ובסדרת הטלוויזיה המהווה הרחבה של סרט זה "הכבוד של מרציאנו".
ב-2011 גילם את אמנון בסדרת הטלוויזיה "יוני והמחוננים".
בשנת 2019 הצטרף לקאסט הסדרה "פוראבר", שוב בדמותו של טנצר המניאק.
ביוגרפיה > עיסוקים נוספים

רבינוביץ' הוא סמנכ"ל תקשורת ושיווק של הפועל חולון בכדורסל ומפעיל קבוצות תיאטרון לנוער בנחלת יהודה.
חיים אישיים

בשנת 2011, לאחר שהגיע למשקל שיא של 171 קילו, עבר ניתוח שרוול קיבה שלאחריו הסיר 65 קילוגרמים.
רבינוביץ' נשוי ואב לבן ובת. מתגורר באזור.
הערות שוליים

↑  עדנה אברמסון, המהפך של טנצר מ"שמש" - כך הוא השיל 65 קילו, באתר ynet, 20 בנובמבר 2011
רבינוביץ' 2008
יצחק אילן

| --- | --- |

יצחק אילן, 19 בנובמבר 2012
 לידה:  28 ביולי 1956 כ' באב ה'תשט"ז סוראמי, הרפובליקה הסובייטית הסוציאליסטית הגאורגית, ברית המועצות
 פטירה:  16 באוקטובר 2020 (בגיל 64) כ"ח בתשרי ה'תשפ"א אשדוד, ישראל
 תאריך עלייה:  17 באוגוסט 1973
 מדינה:  ישראל 
 כינוי:  "הגרוזיני"
 השכלה:  אוניברסיטת בר-אילן  אוניברסיטת תל אביב 
 השתייכות:   צה"ל  שירות הביטחון הכללי
 תקופת הפעילות:  1976–1980 (צה"ל) 1982 – 2012 (שב"כ)
 דרגה:  לוטננט 
 תפקידים בשירות
 ראש תת-מרחב שומרון  ראש אגף החקירות  ראש האגף הערבי  ראש האגף לישראל ולזרים  סגן ראש השב"כ
 
קברו של אילן באשדוד
יצחק אילן (28 ביולי 1956 – 16 באוקטובר 2020) היה איש ביטחון ישראלי, ששירת בשב"כ בשנים 1982–2012 וכיהן בתפקידו האחרון כסגן ראש השב"כ בשנים 2010–2012.
ביוגרפיה

יצחק אילן נולד בעיירה סוראמי במרכז גאורגיה ב-28 ביולי 1956 לשושנה ושלום ציצואשוילי.
בקיץ 1973 סיים בהצטיינות את בית ספר התיכון למחוננים למתמטיקה-פיזיקה בטביליסי, ומיד לאחר מכן, ב-17 באוגוסט 1973, עלה לישראל עם משפחתו והתגורר בירושלים.
בשנים 1976–1980 שירת בצה"ל, במערך הנ"מ בחיל האוויר. בתפקידו האחרון בצבא שימש מפקד סוללת תותחי נ"מ מונחי מכ"ם והשתחרר בדרגת סגן.